钦定古今图书集成/明伦汇编/闺媛典/第165卷 > 高九山继妻朱氏
## 钦定古今图书集成/明伦汇编/闺媛典/第165卷 > 高九山继妻朱氏

按《太和县志》：“朱氏，玺女。年十五岁，适高九山为继妻。
甫二十七日，夫病，氏𨙫天祈以死代。又六月，夫亡，哭
绝复苏，两次自缢，俱救免。不食十七日不死。翁姑以
抚孤劝，始断发毁容，矢志守节。翁姑俱年八十一，遗
前孤晋仅周岁，家赤贫，纺绩度日，孝事翁姑，终其身。
晋长生孙衍嗣甫一岁，晋夫妇俱死，氏又抚孙，补邑”
弟子员，又抚曾元孙振一等成立。振幼以疳瞽，氏呼
天泣舐，振目复明。守节七十五年，年九十，建坊旌表。